ตลาดหุ้นเอเชียร่วงทั้งกระดาน! เหตุหุ้นจีนดิ่งหลังก.ล.ต.ออกมาตรการห้ามขายหุ้น
ตลาดหุ้นเอเชียร่วงลงถ้วนหน้าในช่วงเช้าวันนี้ เนื่องจากความวิตกกังวลที่ว่า การร่วงลงของตลาดหุ้นจีนอาจจะส่งผลกระทบต่อการเติบโตทางเศรษฐกิจของจีนซึ่งมีขนาดใหญ่เป็นอันดับ 2 ของโลก
9 ก.ค. 2558

สำนักข่าวอินโฟเควสท์ รายงานตลาดหุ้นเอเชียร่วงลงถ้วนหน้าในช่วงเช้าวันนี้ เนื่องจากความวิตกกังวลที่ว่า การร่วงลงของตลาดหุ้นจีนอาจจะส่งผลกระทบต่อการเติบโตทางเศรษฐกิจของจีนซึ่งมีขนาดใหญ่เป็นอันดับ 2 ของโลก
ดัชนี MSCI Asia Pacific Index ปรับลง 0.4% แตะที่ 139.13 จุด เมื่อเวลาประมาณ 09.00 น.ตามเวลาโตเกียว
ดัชนี NIKKEI 225 ตลาดหุ้นญี่ปุ่นเปิดที่ 19,422.78 จุด ลดลง 314.86 จุด, -1.60% ดัชนี KOSPI ตลาดหุ้นเกาหลีใต้เปิดที่ 2,000.19 จุด ลดลง 16.02 จุด, -0.79% ดัชนี HSI ตลาดหุ้นฮ่องกงเปิดที่ 23,435.50 จุด ลดลง 81.06 จุด, -0.34% ดัชนี SSE Composite ตลาดหุ้นจีนเปิดที่ 3,432.45 จุด ลดลง 74.74 จุด, -2.13% ดัชนี FTSE STI ตลาดหุ้นสิงคโปร์เปิดที่ 3,261.17 จุด ลดลง 23.82 จุด, -0.73% ดัชนี FBMKLCI ตลาดหุ้นมาเลเซียเปิดที่ 1,687.26 จุด ลดลง 8.57 จุด, -0.51% ดัชนี TAIEX ตลาดหุ้นไต้หวันเปิดที่ 8,861.28 จุด ลดลง 114.83 จุด, -1.28%
ตลาดหุ้นเอเชียร่วงลงต่อเนื่องในช่วงเช้าวันนี้ เนื่องจากความวิตกกังวลเกี่ยวกับการร่วงลงของตลาดหุ้นจีน โดยคณะกรรมการกำกับหลักทรัพย์และตลาดหลักทรัพย์ของจีน (CSRC) ประกาศห้ามไม่ให้นักลงทุนที่ถือหุ้นเกิน 5% ทำการขายหุ้นเป็นระยะเวลา 6 เดือน โดยนักลงทุนกลุ่มดังกล่าวได้รวมถึงบรรดาผู้บริหารของบริษัทเอกชน
ทั้งนี้ ข่าวดังกล่าวส่งผลให้ตลาดหุ้นจีนร่วงลงอีกกว่า 3% หลังจากที่เปิดตลาดปรับตัวลง 74.74 จุด หรือ 2.13% แตะที่ 3,432.45 จุดในวันนี้